Rijeka, 20. listopada 2020.g.

**POZIV NA KONFERENCIJU ZA MEDIJE**

**KONFERENCIJA ZA MEDIJE - NAJAVA IZLOŽBE *51000 BALTHAZARGRAD***

**U srijedu, 21. listopada 2020. godine, u 10.00 sati, u Muzeju moderne i suvremene umjetnosti u Rijeci** (Krešimirova 26 c, prvi kat - desno) **održat će se konferencija za medije na kojoj će biti najavljena izložba *51000 Balthazargrad*.**

**Konferenciji za medije će prisustvovati:**

* **Vojko Obersnel**, gradonačelnik Rijeke
* **Ivan Šarar**, pročelnik Odjela za kulturu Grada Rijeke
* **Irena Kregar Šegota**, direktorica RIJEKE 2020
* **Slaven Tolj**, umjetnički direktor Europske prijestolnice kulture
* **Branka Benčić**, nova ravnateljica Muzeja moderne i suvremene umjetnosti Rijeka
* **Jelena Milić**, voditeljica programskog pravca Dječja kuća Europske prijestolnice kulture
* **Ivana Lučić**, muzejska pedagoginja u Muzeju moderne i suvremene umjetnosti Rijeka
* **Željko Luketić**, kustos izložbe, Platforma za audio-vizualna istraživanja *- Jučer Danas Sutra*
* **Kristina Volf**, dizajnerica centra za dizajn *Brigada*
* **Sanja Matić**, marketing manager, *Tower Center Rijeka*
* **Alma Antičević**, područna menadžerica, *dm- drogerie markt*

**Na konferenciji za medije bit će riječi o temi i dizajnu izložbe, povezanošću Balthazara s Rijekom, edukativnim radionicama koje će se održavati tijekom trajanja izložbe te o mjerama koje će se u okviru otvorenja poduzeti s ciljem zaštite posjetitelja od korona virusa.**

**Novinarima će na konferenciji za medije biti podijeljen i pisani materijal sa svim informacijama.**

Podsjećamo, **u subotu 24. listopada od 10 do 17 sati trajat će otvorenje ove najveće izložbe o Profesoru Balthazaru ikada. Izložba je dio programskog pravca Dječja kuća - Europske prijestolnice kulture** i u produkciji **Rijeke 2020** i **Muzeja moderne i suvremene umjetnosti u Rijeci** održava se u prostoru MMSU-a te traje do 23. siječnja 2021.

Naziv izložbe – ***51000 Balthazargrad*** inspiriran je činjenicom da je upravo Rijeka svojim izgledom i atmosferom poslužila Zlatku Boureku kao inspiracija za crtanje Balthazargrada, u kojem dobri profesor živi i smišlja svoje izume. Ova će izložba na atraktivan, zabavan i interaktivan način ispričati priču o nastanku Profesora Balthazara, o mnogim slojevima koji se otkrivaju gledanjem njegovih dogodovština, ali i o važnosti ovog animiranog serijala u kontekstu vremena u kojem živimo.

Rijeka 2020 i MMSU ovu izložbu postavljaju u suradnji s *Jučer Danas Sutra* – Platformom za audiovizualna istraživanja te u partnerstvu sa *Ultra linkom* d.o.o. i *Zagreb filmom*. Kustos izložbe je Željko Luketić, kustoski asistent Leri Ahel, a dizajn postava i grafičko oblikovanje potpisuje *Brigada* - Zoja Ivanišević, Kristina Volf i Ena Tadej. Za pisanje i obradu teksta izložbe zaslužan je *Utorak* - Jakov Vilović, dok dizajn svjetla potpisuje Ivan Marušić Klif. Sponzorski su izložbu podržali: SPAR Hrvatska, dm - drogerie markt d.o.o., TOWER CENTER RIJEKA i Algida

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42